CELEX: 31993D0432
Language: el
Date: 1993-07-13 00:00:00
Title: 93/432/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1993 περί των όρων υγείας των ζώων και της κτηνιατρικής πιστοποίησης κατά την εισαγωγή κατοικιδίων βοοειδών και χοίρων από την Αυστρία

Avis juridique important

|

31993D0432

93/432/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1993 περί των όρων υγείας των ζώων και της κτηνιατρικής πιστοποίησης κατά την εισαγωγή κατοικιδίων βοοειδών και χοίρων από την Αυστρία  

Επίσημη Εφημερίδα αριθ. L 200 της 10/08/1993 σ. 0039 - 0054

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1993 περί των όρων υγείας των ζώων και της κτηνιατρικής πιστοποίησης κατά την εισαγωγή κατοικιδίων βοοειδών και χοίρων από την Αυστρία(93/432/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ της 12ης Δεκεμβρίου 1972 περί των υγειονομικών προβλημάτων και υγειονομικών μέτρων κατά τις εισαγωγές των χοίρων, βοοειδών και αιγοπροβάτων και νωπών κρεάτων ή προϊόντων με βάση το κρέας προελεύσεως τρίτων χωρών (1), όπως  τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 7, 8 και 11,  Εκτιμώντας:  ότι οι όροι υγείας των ζώων και η κτηνιατρική πιστοποίηση για την εισαγωγή κατοικιδίων ζώων του βοείου και χοιρείου είδους από την Αυστρία έχουν θεσπιστεί με την απόφαση 91/190/ΕΟΚ της Επιτροπής (3), όπως τροποποιήθηκε τελευταία από την απόφαση  92/375/ΕΟΚ (4)- ότι τα κράτη μέλη επιτρέπουν τις εισαγωγές κατοικιδίων βοοειδών και χοίρων σύμφωνα με τις διατάξεις της οδηγίας 91/496/ΕΟΚ του Συμβουλίου (5), όπως τροποποιήθηκε από την οδηγία 93/438/ΕΟΚ (6) με την οποία καθορίζονται οι βασικές αρχές σχετικά με την  οργάνωση των κτηνιατρικών ελέγχων των ζώων από τρίτες χώρες- ότι η γειτνίαση της Αυστρίας με την Κοινότητα έχει επιπτώσεις στο εμπόριο των ζώντων ζώων- ότι, μετά τη διεξαγωγή κτηνιατρικών επιθεωρήσεων εκ μέρους της Κοινότητας, φαίνεται ότι η υγειονομική κατάσταση των ζώων στην Αυστρία ελέγχεται από κτηνιατρικές υπηρεσίες, οι οποίες μπορούν να προσφέρουν ικανοποιητικές εγγυήσεις όσον αφορά τις ασθένειες  που είναι δυνατόν να μεταδοθούν μέσω της εισαγωγής κατοικιδίων βοοειδών και χοίρων- ότι οι αρμόδιες κτηνιατρικές αρχές της Αυστρίας βεβαίωσαν ότι η Αυστρία είναι απαλλαγμένη, κατά τους τελευταίους 24 μήνες, από τον αφθώδη πυρετό και, κατά τους τελευταίους 12 μήνες από πανώλη των βοοειδών, μεταδοτική περιπνευμονία των βοοειδών,  φυσαλιδώδη μεταδοτική στοματίτιδα, καταρροϊκό πυρετό, αφρικανική πανώλη των χοίρων, ενζωοτική εγκεφαλομυελίτιδα των χοίρων (νόσο του Teschen), φυσαλιδώδη νόσο των χοίρων, και φυσαλιδώδες εξάνθημα, και ότι δεν έχουν πραγματοποιηθεί εμβολιασμοί για καμία  από αυτές τις ασθένειες ή για την κλασική πανώλη των χοίρων κατά τους τελευταίους 12 μήνες- ότι οι πληροφορίες που ελήφθησαν από τις αυστριακές κτηνιατρικές αρχές σχετικά με την απουσία κλασικής πανώλης των χοίρων αφορούν μόνο τις επαρχίες Vorarlberg, Tyrol, Oberoesterreich, Kaernten και Burgenland- ότι οι αρμόδιες κτηνιατρικές αρχές της Αυστρίας έχουν αναλάβει να γνωστοποιούν στην Επιτροπή και στα κράτη μέλη, με τηλετυπικό σήμα ή τηλεαντίγραφο, εντός 24 ωρών, τη διαπίστωση κρουσμάτων οιασδήποτε από τις προαναφερόμενες ασθένειες ή την απόφαση για  προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους αυστριακούς κανόνες εισαγωγής βοοειδών και χοίρων, καθώς και του σπέρματος ή των εμβρύων των ζώων αυτών- ότι η φυματίωση και βρουκέλλωση των βοοειδών έχει εξαλειφθεί στην Αυστρία- ότι δεν επιτρέπεται εμβολιασμός κατά της βρουκέλλωσης βοοειδών και ότι τα μέτρα που έχουν λάβει οι αρμόδιες αρχές της Αυστρίας για την πρόληψη της επανεμφάνισης των ασθενειών  αυτών επαρκούν για να εξομοιωθούν οι αυστριακές αγέλες, εκτός από αυτές που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλλωση- ότι οι αρμόδιες κτηνιατρικές αρχές της Αυστρίας έχουν εφαρμόσει, από το 1982, υποχρεωτικό εθνικό πρόγραμμα για την εξάλειψη της ενζωοτικής λεύκωσης των βοοειδών- ότι οι επιπτώσεις της ασθένειας έχουν μειωθεί σε επίπεδο το οποίο επιτρέπει να  χαρακτηρισθεί η Αυστρία στο σύνολό της ως "απαλλαγμένη από την ενζωοτική λεύκωση των βοοειδών", σε περίπτωση που ήταν κράτος μέλος- ότι το πρόγραμμα μπορεί να επιτύχει στο στόχο του, που συνίσταται στην πλήρη εξάλειψη της ασθένειας στο εγγύς μέλλον, και  ότι οι εν λόγω αρχές έχουν αναλάβει τη δέσμευση να ενημερώνουν την Επιτροπή και τα κράτη μέλη, χωρίς καθυστέρηση, σχετικά με κάθε μεταβολή της κατάστασης όσον αφορά τη συγκεκριμένη νόσο- ότι οι αρμόδιες κτηνιατρικές αρχές της Αυστρίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση και να διασφαλίζουν ότι όλα τα σχετικά δικαιολογητικά και οι δηλώσεις, στα οποία  ενδεχομένως έχει βασισθεί η πιστοποίηση εξαγωγής, παραμένουν στον επίσημο φάκελο τουλάχιστον επί 12 μήνες μετά την αποστολή των ζώων τα οποία αφορούν,  ότι οι αρμόδιες κτηνιατρικές αρχές της Αυστρίας έχουν αναλάβει τη δέσμευση να μην επιτρέπουν την έκδοση των πιστοποιητικών όπως ορίζεται στην παρούσα απόφαση για ζώα που έχουν εισαχθεί στην Αυστρία, εκτός αν πρόκειται για ζώα που έχουν εισαχθεί σύμφωνα  με κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, καθώς και κάθε σχετική επακόλουθη απόφαση- ότι πρέπει να ληφθούν υπόψη τα στοιχεία τα σχετικά με την υγειονομική κατάσταση των ζώων στην Αυστρία και οι μεταγενέστερες εξελίξεις ως προς τους όρους υγείας των ζώων και τα κτηνιατρικά πιστοποιητικά που απαιτούνται για τα βοοειδή και τους χοίρους από  τις χώρες της Ευρωπαϊκής Ζώνης Ελευθέρων Συναλλαγών (ΕΖΕΣ)- ότι, είναι, ως εκ τούτου, σκόπιμο να θεσπισθούν νέοι υγειονομικοί όροι και πιστοποιητικά και να καταργηθεί η απόφαση 91/190/ΕΟΚ- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Με την επιφύλαξη των παραγράφων 2 και 4, τα κράτη μέλη επιτρέπουν την εισαγωγή από την Αυστρία των ακόλουθων ζώων:  α) κατοικίδια βοοειδή αναπαραγωγής ή απόδοσης που ανταποκρίνονται στις απαιτήσεις που ορίζονται στο υγειονομικό πιστοποιητικό του παραρτήματος Α και τα οποία πρέπει να συνοδεύνται από το εν λόγω πιστοποιητικό- β) κατοικίδια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό του παραρτήματος Β και τα οποία πρέπει να συνοδεύονται από το εν λόγω πιστοποιητικό- γ) κατοικίδιοι χοίροι αναπαραγωγής ή απόδοσης από τις επαρχίες Vorarlberg, Tyrol, Oberoesterreich, Kaernten και Burgenland, που ανταποκρίνονται στις απαιτήσεις που ορίζονται στο υγειονομικό πιστοποιητικό του παραρτήματος Γ και οι οποίοι πρέπει να  συνοδεύονται από το εν λόγω πιστοποιητικό- δ) κατοικίδιοι χοίροι προς σφαγή από τις επαρχίες Vorarlberg, Tyrol, Oberoesterreich, Kaernten και Burgenland, που ανταποκρίνονται στις απαιτήσεις που ορίζονται στο υγειονομικό πιστοποιητικό του παραρτήματος Δ και οι οποίοι πρέπει να συνοδεύονται από το  εν λόγω πιστοποιητικό.  2. Τα κράτη μέλη επιτρέπουν την εισαγωγή από την Αυστρία των κατοικιδίων βοοειδών και χοίρων που αναφέρονται στην παράγραφο 1 και που έχουν εισαχθεί από την Αυστρία, μόνο εάν τα ζώα αυτά εισάγονται από χώρες της Κοινότητας ή από τρίτη χώρα, που  περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου (7), εφόσον αφορά κατοικίδια ζώα αυτού του είδους και μόνον εάν η εισαγωγή έχει πραγματοποιηθεί σύμφωνα με όρους εξίσου αυστηρούς με τις απαιτήσεις του κεφαλαίου ΙΙ  της οδηγίας 72/462/ΕΟΚ, καθώς και κάθε σχετική επακόλουθη απόφαση.  3. Τα κράτη μέλη απαιτούν όπως τα ζώα που έχουν υποβληθεί σε δοκιμασία κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνονται από επίσημο κτηνίατρο της Αυστρίας, από όλα τα δίχηλα ζώα που δεν προορίζονται για  εξαγωγή στην Κοινότητα ή που δεν έχουν ισότιμο υγειονομικό καθεστώς με τέτοια ζώα από τη στιγμή της πρώτης δοκιμασίας του είδους αυτού μέχρι τη στιγμή της φόρτωσης.  4. Τα κράτη μέλη επιτρέπουν την εισαγωγή στο έδαφός τους από την Αυστρία βοοειδών μόνον εάν τα ζώα αυτά:  α) προέρχονται από αγέλες για τις οποίες οι κτηνιατρικές αρχές της Αυστρίας έχουν δηλώσει ότι είναι απαλλαγμένες από την ενζωοτική λεύκωση των βοοειδών και υποβλήθηκαν, κατά τις 30 ημέρες που προηγούνται της εξαγωγής, και με αρνητικό αποτέλεσμα, σε  ατομική δοκιμασία για ενζωοτική λεύκωση των βοοειδών η οποία πραγματοποιείται σύμφωνα με το πρωτόκολλο του παραρτήματος Ι της απόφασης 91/189/ΕΟΚ της Επιτροπής (8) ή β) προορίζονται για παραγωγή κρέατος, δεν είναι ηλικίας μεγαλύτερης των 30 μηνών και φέρουν μόνιμη σήμανση όπως περιγράφεται στο παράρτημα Ε της παρούσας απόφασης ή γ) αποστέλλονται απευθείας σε σφαγεία και σφάζονται εντός πέντε εργασίμων ημερών από την άφιξή τους.  Στην περίπτωση των ζώων που αναφέρονται στα στοιχεία β) και γ), τα κράτη μέλη διασφαλίζουν, με έλεγχο, ότι τα ζώα αναγνωρίζονται ευκρινώς, βρίσκονται υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών.  5. Τα κράτη μέλη δεν επιτρέπουν την εισαγωγή κατοικιδίων βοοειδών ή χοίρων εκτός αυτών που αναφέρονται στο παρόν άρθρο.  Άρθρο 2  Εν αναμονή της έναρξης ισχύος των μέτρων που πρόκειται να θεσπίσει η Κοινότητα για την εξάλειψη, την πρόληψη ή τον έλεγχο μεταδοτικής ή μολυσματικής ασθένειας των βοοειδών ή των χοίρων εκτός από τη λύσσα, τη φυματίωση, τη βρουκέλλωση, τον  αφθώδη πυρετό, τον άνθρακα, την πανώλη, τη μεταδοτική περιπνευμονία των βοοειδών, την ενζωοτική λεύκωση των βοοειδών, την ενζωοτική εγκεφαλομυελίτιδα των χοίρων (νόσος Taschen), την κλασική πανώλη των χοίρων, την αφρικανικη πανώλη των χοίρων ή τη  φυσαλιδώδη νόσο των χοίρων, τα κράτη μέλη μπορούν να εφαρμόζουν, ως προς τα ζώα που εισάγονται από την Αυστρία, πρόσθετα υγειονομικά μέτρα όπως αυτά που εφαρμόζονται για άλλα ζώα στα πλαίσια εθνικού προγράμματος που υποβάλλεται στην Επιτροπή και  εγκρίνεται από αυτήν, για την εξάλειψη, πρόληψη ή έλεγχο τέτοιων ασθενειών.  Ως προσωρινό μέτρο, μέχρι τις 31 Δεκεμβρίου 1993, τα κράτη μέλη μπορούν να εφαρμόζουν το πρώτο εδάφιο όσον αφορά τα εθνικά προγράμματα που έχουν υποβληθεί αλλά δεν έχουν ακόμη εγκριθεί από την Επιτροπή, αλλά, στην περίπτωση αυτή, πρέπει να παράσχουν  αμέσως στην Επιτροπή και στα κράτη μέλη λεπτομερή στοιχεία ως προς τις σχετικές υγειονομικές συνθήκες.  Άρθρο 3  1. Τα κράτη μέλη εισάγουν στο έδαφός τους βοοειδή ή χοίρους από την Αυστρία, εφόσον παρέχεται εγγύηση ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού.  2. Τα κράτη μέλη εισάγουν στο έδαφός τους χοίρους από την Αυστρία, εφόσον παρέχεται εγγύηση ότι δεν έχουν εμβολιασθεί κατά της κλασική πανώλης των χοίρων και, στην περίπτωση των χοίρων που προορίζονται για αναπαραγωγή ή απόδοση, παρέχεται εγγύηση ότι  παρουσίασαν αρνητικό αποτέλεσμα στη δοκιμασία ανίχνευσης αντισωμάτων της κλασικής πανώλης των χοίρων.  Άρθρο 4  Η απόφαση 91/190/ΕΟΚ καταργείται.  Άρθρο 5  Η παρούσδα απόφαση εφαρμόζεται από την τριακοστή ημέρα μετά την κοινοποίησή της στα κράτη μέλη.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 13 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 96 της 17. 4. 1991, σ. 16.  (4) ΕΕ αριθ. L 197 της 16. 7. 1992, σ. 68.  (5) ΕΕ αριθ. L 268 της 24. 9. 1991, σ. 56.  (6) ΕΕ αριθ. L 243 της 25. 8. 1992, σ. 27.  (7) ΕΕ αριθ. L 146 της 14. 6. 1979, σ. 15.  (8) ΕΕ αριθ. L 96 της 17. 4. 1991, σ. 1.    ΠΑΡΑΡΤΗΜΑ Α   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για κατοικίδια βοοειδή αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα της ιδίας κατηγορίας - αναπαραγωγής ή απόδοσης - μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να  συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή).  Αριθ.:   Χώρα εξαγωγής: Αυστρία Υπουργείο:   Αρμόδια εκδούσα αρχή:   Χώρα προορισμού:   Σχετικό:   (προαιρετικά) Αριθμός πιστοποιητικού καλής μεταχείρισης των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο υπογραφόμενος επίσημος κτηνίατρος βεβαιώνω:  1. ότι η Αυστρία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες από πανώλη των βοοειδών, μεταδοτική περιπνευμονία των βοοειδών, φυσαλιδώδη στοματίτιδα και καταρροιϊκό πυρετό, ότι δεν έχουν  πραγματοποιηθεί εμβολιασμοί για καμία από αυτές τις ασθένειες, κατά τη διάρκεια των τελευταίων δώδεκα μηνών, και ότι απαγορεύεται η εισαγωγή ζώων εμβολιασμένων κατά του αφθώδους πυρετού- 2. ότι τα ζώα που περιγράφονται στο πιστοποιητικό αυτό πληρούν τους ακόλουθους όρους:  α) - έχουν γεννηθεί στο έδαφος της Αυστρίας όπου και έχουν παραμείνει από τη γέννησή τους ή - ότι εισήχθησαν, πριν από τουλάχιστον έξι μήνες, από το κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι εξίσου  αυστηροί με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού- δ) προέρχονται από αγέλες οι οποίες δεν υπόκεινται σε περιορισμό δυνάμει της αυστριακής νομοθεσίας για την εξάλειψη της φυματίωσης,  - ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων) ε) προέρχονται από αγέλες οι οποίες δεν υπόκεινται σε περιορισμό δυνάμει της αυστριακής νομοθεσίας για την εξάλειψη του βρουκέλλωσης,  - κατά τη δοκιμασία οροσυγκόλλησης που διεξάχθηκε εντός της προθεσμίας 30 ημερών, διαπιστώθηκε πληθυσμός βρουκέλλας χαμηλότερος των 30 IU/ml,  - δεν έχουν εμβολιασθεί κατά της βρουκέλλωσης- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των 12 μηνών ή για αρσενικά ευνουχισμένα ζώα κάθε ηλικίας) στ) προέρχονται από αγέλες για τις οποίες οι κτηνιατρικές αρχές της Αυστρίας έχουν δηλώσει ότι είναι απαλλαγμένες από ενζωοτική λεύκωση των βοοειδών και έχουν υποβληθεί, εντός της προθεσμίας των 30 ημερών και με αρνητικό αποτέλεσμα, σε ατομική δοκιμασία  ενζωοτικής λεύκωσης των βοοειδών,  ή προορίζονται για παραγωγή βοείου κρέατος, είναι ηλικίας κάτω των 30 μηνών και φέρουν σήμανση όπως ορίζεται στο παράρτημα Ε της απόφασης 93/432/ΕΟΚ της Επιτροπής- (διαγράψτε ανάλογα με την κατηγορία ζώου στο οποίο αναφέρεται το παρόν πιστοποιητικό) ζ) δεν παρουσιάζουν κλινικές ενδείξεις μαστίτιδας και από την ανάλυση (και δεύτερη ενδεχομένως ανάλυση) του γάλακτος που διεξήχθη εντός της προβλεπομένης προθεσμίας των 30 ημερών σύμφωνα με το παράρτημα Δ της οδηγίας 64/432/ΕΟΚ του Συμβουλίου, δεν  διαπιστώθηκε χαρακτηριστική φλεγμονή ούτε συγκεκριμένος παθογόνος μικροοργανισμός ή, ειδικότερα κατά τη δεύτερη ανάλυση, η παρουσία αντιβιοτικού- (να συμπληρωθεί μόνον εφόσον το πιστοποιητικό εκδίδεται για γαλακτοφόρες αγελάδες) η) δεν πρόκειται για ζώα που πρόκειται να θανατωθούν στο πλαίσιο του εθνικού προγράμματος εξάλειψης μεταδοτικών ή μολυσματικών ασθενειών- θ) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Αυστρίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού- ι) προέρχονται από εκμεταλλεύσεις στις οποίες δεν διαπιστώθηκαν κρούσματα:  - άνθρακα κατά τις τελευταίες 30 ημέρες,  - βρουκέλλωσης κατά τους τελευταίους 12 μήνες,  - φυματίωσης κατά τους τελευταίους έξι μήνες,  - λύσσας κατά τους τελευταίους έξι μήνες- κ) υποβλήθηκαν με αρνητικό αποτέλεσμα στην/στις εξής δοκιμασία(ες) και σύμφωνα με τις εξής εγγυήσεις, όπως απαιτείται από το κράτος μέλος κατ' εφαρμογή του άρθρου 93/432/ΕΟΚ-  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) λ) ευρίσκοντο διαρκώς απομονωμένα, σύμφωνα με τις προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την  ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό- μ) δεν χορηγήθηκαν στα προς εξαγωγή ζώα, για λόγους πάχυνσης, ουσίες με θυρεοστατική δράση, οιστρογόνα, ανδρογόνα ή προγεστερόνη- ν) προέρχονται:  - από εκμετάλλευση ή - από  ,  (όνομα της αγοράς) αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ της Επιτροπής για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,  και συγκεντρώθηκαν:   (όνομα σημείου συγκέντρωσης) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 93/432/ΕΟΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των αυστριακών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- (διαγράψτε ό,τι αφορά την εκμετάλλευση, την αγορά ή το σημείο συγκέντρωσης, ανάλογα με την περίπτωση) ξ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλα τα σημεία φόρτωσης από τα οποία τα ζώα έχουν περάσει  είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίαττρου) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι) (1) Η υπογραφή και η σφραγίδα πρέπει να είναι με μελάνη διαφορετικού χρώματος από το χρώμα της μελάνης εκτύπωσης του πιστοποιητικού.    ΠΑΡΑΡΤΗΜΑ Β   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για κατοικίδια βοοειδή αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό, τα οποία με την άφιξη στο κράτος μέλος προρισμού οδηγούνται  αμέσως και απευθείας στο σφαγείο και τα οποία πρόκειται να σφαγούν το αργότερο εντός πέντε εργασίμων ημερών από την ημερομηνία εισόδου τους σύμφωνα με το άρθρο 13 της οδηγίας 72/462/ΕΟΚ του Συμβουλίου. Πρέπει να συμπληρώνεται κατά την ημερομηνία  φόρτωσης και όλες οι σχετικές προθεσμίες λήγουν κατά την ημερομηνία αυτή.) Αριθ.:   Χώρα εξαγωγής: Αυστρία Υπουργείο:   Αρμόδια εκδούσα αρχή:   Χώρα προορισμού:   Σχετικό:   (προαιρετικά) Αριθμός πιστοποιητικού καλής μεταχείρισης των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο υπογραφόμενος επίσημος κτηνίατρος βεβαιώνω:  1. ότι η Αυστρία είναι απαλλαγμένη κατά τους τελευταίους 24 μήνες από αφθώδη πυρετό και κατά τους τελευταίους δώδεκα μήνες από πανώλη των βοοειδών, μεταδοτική περιπνευμονία των βοοειδών, φυσαλιδώδη στοματίτιδα και καταρροιϊκό πυρετό, ότι δεν έχουν  πραγματοποιηθεί εμβολιασμοί για καμία από αυτές τις ασθένειες, κατά τη διάρκεια των τελευταίων δώδεκα μηνών, και ότι απαγορεύεται η εισαγωγή ζώων εμβολιασμένων κατά του αφθώδους πυρετού- 2. ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:  α) - γεννήθηκαν στο έδαφος της Αυστρίας όπου και έχουν παραμείνει από τη γέννησή τους,  ή - ότι έχουν εισαχθεί, πριν από τουλάχιστον τρεις μήνες, από το κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον όσο αυστηροί όσο και οι σχετικές απαιτήσεις της οδηγίας 72/462/ΕΟΚ, συμπεριλαμβανομένων σχετικών μεταγενέστερων αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού,  δ) προέρχονται από αγέλες οι οποίες δεν υπόκεινται σε περιορισμό δυνάμει της αυστριακής νομοθεσίας για την εξάλειψη της φυματίωσης,  - ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων) ε) προέρχονται από αγέλες οι οποίες δεν υπόκεινται σε περιορισμό δυνάμει της αυστριακής νομοθεσίας για την εξάλειψη του βρουκέλλωσης,  - δεν έχουν εμβολιασθεί κατά της βρουκέλλωσης- στ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- ζ) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Αυστρίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού- η) προέρχονται από εκμεταλλεύσεις στις οποίες δεν έχουν παρουσιασθεί ενδείξεις άνθρακα κατά τις τελευταίες 30 ημέρες- θ) έχουν υποβληθεί με αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 93/432/ΕΟΚ της Επιτροπής  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) ι) ευρίσκοντο διαρκώς απομονωμένα, σύμφωνα με προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την ημερομηνία  εφαρμογής της πρώτης από τις δοκιμασίες που αναφέρονται στο παρόν πιστοποιητικό- κ) δεν χορηγήθηκαν στα προς εξαγωγή ζώα, για λόγους πάχυνσης, ουσίες με θυρεοστατική δράση, οιστρογόνα, ανδρογόνα ή προγεστερόνη- λ) προέρχονται:  - από εκμετάλλευση ή - από  ,  (όνομα της αγοράς) αγορά που είναι επίσημα εγκεκριμένη, υπό όρους εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ της Επιτροπής για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,  και συγκεντρώθηκαν:   (όνομα σημείου συγκέντρωσης) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 93/432/ΕΟΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των αυστριακών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- (διαγράψτε ό,τι αφορά την εκμετάλλευση, την αγορά ή το σημείο συγκέντρωσης, ανάλογα με την περίπτωση) μ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλα τα σημεία φόρτωσης, από τα οποία τα ζώα έχουν  περάσει, είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίαττρου) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι) (1) Η υπογραφή και η σφραγίδα πρέπει να είναι με μελάνη διαφορετικού χρώματος από το χρώμα της μελάνης εκτύπωσης του πιστοποιητικού.    ΠΑΡΑΡΤΗΜΑ Γ   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για κατοικίδιους χοίρους αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα της ιδίας κατηγορίας (αναπαραγωγής/απόδοσης) μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να  συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή.) Αριθ.:   Χώρα εξαγωγής: Αυστρία (κρατίδια: Vorarberg, Τυρόλο, Άνω Αυστρία, Kanten και Burgenland) Υπουργείο:   Αρμόδια εκδούσα αρχή:   Χώρα προορισμού:   Σχετικό:   (προαιρετικά) Αριθμός πιστοποιητικού καλής μεταχείρισης των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο υπογραφόμενος επίσημος κτηνίατρος βεβαιώνω:  1. ότι η Αυστρία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες απαλλαγμένη από φυσαλιδώδη στοματίτιδα, κλασική πανώλη των χοίρων, (όσον αφορά τα κρατίδια του Vorarberg, του Τυρόλο, της Άνω  Αυστρίας, του Kanten και του Burgenland) αφρικανική πανώλη των χοίρων, ενζωοτική εγκεφαλομυελίτιδα των χοίρων (νόσο του Teschen), φυσαλιδώδη νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις  ασθένειες, κατά τη διάρκεια των τελευταίων δώδεκα μηνών, και ότι απαγορεύεται η εισαγωγή ζώων εμβολιασθέντων κατά του αφθώδους πυρετού και κατά της κλασικής πανώλης των χοίρων- 2. ότι τα ζώα που περιγράφονται στο παρόν πιστοποιητικό ανταποκρίνονται στις κάτωθι προϋποθέσεις:  α) - έχουν γεννηθεί στο έδαφος της Αυστρίας (κρατίδια: Vorarberg, Τυρόλο, Άνω Αυστρία, Kanten και Burgenland) όπου και έχουν παραμείνει από τη γέννησή τους,  ή - ότι έχουν εισάχθεί, πριν από τουλάχιστον έξι μήνες, από το κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι  τουλάχιστον όσο αυστηροί όσο και οι σχετικές απαιτήσεις της οδηγίας 72/462/ΕΟΚ του Συμβουλίου, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές)β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού ή της κλασικής πανώλους των χοίρων- - έχουν υποβληθεί κατά τις τελευταίες 30 ημέρες και παρουσίασαν αρνητικό αποτέλεσμα και στις δύο περιπτώσεις σε δοκιμασία γαι την ανίχνευση αντισωμάτων κλασικής πανώλους των χοίρων και σε δοκιμασία για την ανίχνευση αντισωμάτων φυσαλιδώδους νόσου των  χοίρων- δ) προέρχονται από αγέλες οι οποίες δεν υπόκεινται σε περιορισμό δυνάμει της αυστριακής νομοθεσίας για την εξάλειψη της βρουκέλλωσης,  - έχουν υποβληθεί κατά τις τελευταίες 30 ημέρες σε δοκιμασία οροσυγκόλλησης που φανέρωσε πληθυσμό βρουκέλλας χαμηλότερο των 30 IU/ml, οροσυγκόλλησης καθώς και επαναληπτική δοκιμασία με αρνητικό αποτέλεσμα- (να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των 4 μηνών) ε) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- στ) παρέμειναν τις τελευταίες 30 ημέρες, ή από τη γέννησή τους εάν πρόκειται για ζώα ηλικίας κάτω των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των  κτηνιατρικών αρχών της Αυστρίας, δεν έχει διαπιστωθεί, κατά τις τελευταίες 30 ημέρες, κρούσμα αφθώδους πυρετού, κλασικής πανώλους των χοίρων, αφρικανικής πανώλους των χοίρων, ή φυσαλιδώδους νόσου των χοίρων- ζ) προέρχονται από εκμεταλλεύσεις στις οποίες δεν διαπιστώθηκαν κρούσματα:  - άνθρακα κατά τις τελευταίες 30 ημέρες,  - λύσσας κατά τους τελευταίους έξι μήνες- η) έχουν υποβληθεί με αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 93/432/ΕΟΚ της Επιτροπής  (συμπληρώστε ή διαγράψτε σύμφωνα με τις απαιτήσεις του κράτους μέλους εισαγωγής) θ) ευρίσκοντο διαρκώς απομονωμένα, υπό συνθήκες εγκεκριμένες από επίσημα αναγνωρισμένο κτηνίατρο, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την  ημερομηνία διενέργειας της πρώτης από τις δοκιμασίες που αναφέρονται στο παρόν πιστοποιητικό- ι) δεν χορηγήθηκαν στα προς εξαγωγή ζώα, για λόγους πάχυνσης, ουσίες με θυρεοστατική δράση, οιστρογόνα, ανδρογόνα ή προγεστερόνη- κ) προέρχονται:  - από εκμετάλλευση ή - από  ,  (όνομα της αγοράς) αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ της Επιτροπής για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,  και συγκεντρώθηκαν:   (όνομα σημείου συγκέντρωσης) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 93/432/ΕΟΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των αυστριακών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες- (διαγράψτε ό,τι αφορά την εκμετάλλευση, την αγορά ή το σημείο συγκέντρωσης, ανάλογα με την περίπτωση) λ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι,  ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ της Επιτροπής. Όλοι οι τόποι φόρτωσης, από τους οποίους  διήλθαν τα ζώα, είναι σύμφωνοι με τις προδιαγραφές που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίαττρου) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι) (1) Η υπογραφή και η σφραγίδα πρέπει να είναι με μελάνη διαφορετικού χρώματος από το χρώμα της μελάνης εκτύπωσης του πιστοποιητικού.    ΠΑΡΑΡΤΗΜΑ Δ   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για κατοικίδιους χοίρους προς σφαγή που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό, τα οποία με την άφιξη στο κράτος μέλος προρισμού οδηγούνται  αμέσως και απευθείας στο σφαγείο και τα οποία πρόκειται να σφαγούν το αργότερο εντός πέντε εργασίμων ημερών από την ημερομηνία εισόδου τους σύμφωνα με το άρθρο 13 της οδηγίας 72/462/ΕΟΚ του Συμβουλίου. Πρέπει να συμπληρώνεται κατά την ημερομηνία  φόρτωσης και όλες οι σχετικές προθεσμίες λήγουν κατά την ημερομηνία αυτή.) Αριθ.:   Χώρα εξαγωγής: Αυστρία (κρατίδια: Vorarberg, Τυρόλο, Άνω Αυστρία, Kanten και Burgenland) Υπουργείο:   Αρμόδια εκδούσα αρχή:   Χώρα προορισμού:   Σχετικό:   (προαιρετικά) Αριθμός πιστοποιητικού καλής μεταχείρισης των ζώων:   Ι. Αριθμός ζώων:   (ολογράφως) ΙΙ. Ταυτοποίηση των ζώων:  Όνομα και διεύθυνση της(των) εκμετάλλευσης(εων) καταγωγής:     IV. Προορισμός των ζώων Τα ζώα θα αποσταλούν από :   (τόπος φόρτωσης) στ:   (τόπος προορισμού) με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο:   (Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση) Όνομα και διεύθυνση αποστολέα:    Όνομα και διεύθυνση παραλήπτη:    V. Υγειονομικές πληροφορίες Ο κάτωθι υπογραφόμενος επίσημος κτηνίατρος βεβαιώνω:  1. ότι η Αυστρία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες απαλλαγμένη από φυσαλιδώδη στοματίτιδα, κλασική πανώλη των χοίρων, (όσον αφορά τα κρατίδια του Vorarberg, του Τυρόλο, της Άνω  Αυστρίας, του Kanten και του Burgenland) αφρικανική πανώλη των χοίρων, ενζωοτική εγκεφαλομυελίτιδα των χοίρων (νόσο του Teschen), φυσαλιδώδη νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις  ασθένειες, κατά τους τελευταίους δώδεκα μήνες, και ότι απαγορεύεται η εισαγωγή ζώων εμβολιασθέντων κατά του αφθώδους πυρετού και κατά της κλασικής πανώλης των χοίρων- 2. ότι τα ζώα που περιγράφονται στο πιστοποιητικό αυτό ανταποκρίνονται στις εξής προϋποθέσεις:  α) - γεννήθηκαν στο έδαφος της Αυστίας (κρατίδια: Vorarberg, Τυρόλο, Άνω Αυστρία, Kanten και Burgenland) όπου έχουν παραμείνει από τη γέννησή τους ή έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι εξίσου  αυστηροί με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων και οποιωνδήποτε συμπληρωματικών αποφάσεων- (διαγράψτε τις περιττές αναφορές) β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας- γ) δεν έχουν εμβολιασθεί κατά του αφθώδους πυρετού ή της κλασικής πανώλης των χοίρων- δ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών- ε) παρέμειναν τις τελευταίες 30 ημέρες, ή από τη γέννησή τους εάν είναι νεότερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών  της Αυστρίας, δεν διαπιστώθηκαν κρούσματα αφθώδους πυρετού, κλασικής πανώλους των χοίρων, αφρικανικής πανώλους των χοίρων ή φυσαλιδώδους νόσου των χοίρων κατά τις τελευταίες 30 ημέρες- στ) προέρχονται από εκμεταλλεύσεις στις οποίες διαπιστώθηκαν κρούσματα άνθρακα για τις τελευταίες 30 ημέρες- ζ) έχουν υποβληθεί και παρουσίασαν αρνητικό αποτέλεσμα στην/στις εξής δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 93/432/ΕΟΚ της Επιτροπής (συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής) η) παρέμειναν διαρκώς απομονωμένα υπό συνθήκες εγκεκριμένες από επίσημα αναγνωρισμένο κτηνίατρο, από όλα τα δίχηλα ζώα που δεν αποτελούν μέρος της παρτίδας που προορίζεται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς  για τέτοια ζώα από την ημερομηνία διενέργειας της πρώτης από τις δοκιμασίες που αναφέρονται στο παρόν πιστοποιητικό- θ) δεν χορηγήθηκαν στα προς εξαγωγή ζώα, για λόγους πάχυνσης, ουσίες με θυρεοστατική δράση, οιστρογόνα, ανδρογόνα ή προγεστερόνη- ι) προέρχονται:  - από εκμετάλλευση ή - από  ,  (όνομα της αγοράς) αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ της Επιτροπής για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,  και συγκεντρώθηκαν:   (όνομα σημείου συγκέντρωσης) και, μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 93/432/ΕΟΚ και δεν βρέθηκαν σε κανένα άλλο χώρο εκτός από το χώρο που βρίσκεται  στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των αυστριακών κτηνιατρικών αρχών, δεν διαπιστώθηκαν κρούσματα αφθώδους πυρετού, αφρικανικής πανώλους των χοίρων, κλασικής πανώλους των χοίρων, ή φυσαλιδώδους νόσου των  χοίρων κατά τις τελευταίες 30 ημέρες- (διαγράψτε ό,τι αφορά την εκμετάλλευση, την αγορά ή το σημείο συγκέντρωσης, ανάλογα με την περίπτωση) κ) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τα διεθνή πρότυπα για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι, ώστε  κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.  VI. Όλες οι δοκιμασίες που αναφέρονται στο παρόν πιστοποιητικό έχουν διεξάχθηκαν, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλοι οι τρόποι φόρτωσης από τους οποίους διήλθαν τα ζώα είναι σύμφωνοι με τις προδιαγραφές  που ορίζονται στο παράρτημα ΙΙ της ιδίας απόφασης.  VII. Το παρόν πιστοποιητικό ισχύει για δέκα ημέρες από την ημερομηνία φόρτωσης Έγινε , στις   (υπογραφή του επίσημου κτηνίαττρου) Σφραγίδα (1)  (ονοματεπώνυμο με κεφαλαία στοιχεία, τυπικά προσόντα και τίτλοι) (1) Η υπογραφή και η σφραγίδα πρέπει να είναι με μελάνη διαφορετικού χρώματος από το χρώμα της μελάνης εκτύπωσης του πιστοποιητικού.    ΠΑΡΑΡΤΗΜΑ Ε   ΣΗΜΑ ΠΟΥ ΤΙΘΕΤΑΙ ΣΤΑ ΒΟΟΕΙΔΗ ΚΑΤ' ΕΦΑΡΜΟΓΗ ΤΟΥ ΑΡΘΡΟΥ 1 ΠΑΡΑΓΡΑΦΟΣ 4 ΣΤΟΙΧΕΙΟ β) ΤΗΣ ΑΠΟΦΑΣΗΣ 93/432/ΕΟΚ ΤΗΣ ΕΠΙΤΡΟΠΗΣ  Μόνιμο σήμα, με τις κάτωθι διαστάσεις, τίθεται και είναι ορατό σε τουλάχιστον δύο μέρη των οπισθίων τεταρτημορίων κάθε ζώου με την  τεχνική που αποκαλείται "ψυχρή σήμανση".